Na podlagi tretjega odstavka 70. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C, 203/20 – ZIUPOPDVE, 202/21 – odl. US in 3/22 – ZDeb, v nadaljevanju: ZJU) in 25. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS, 81/19, 203/20 – ZIUPOPDVE, 119/21 – ZČmIS-A, 202/21 – odl. US, 15/22, 54/22 – ZUPŠ-1, 114/23 in 136/23 – ZIUZDS)

**MINISTRSTVO ZA VZGOJO IN IZOBRAŽEVANJE, Masarykova cesta 16, 1000 Ljubljana objavlja**

prosto strokovno-tehnično delovno mesto **pod šifro 5014 – DOKUMENTALIST VII/1 - PRIPRAVNIK** (m/ž)v Glavni pisarni v Ministrstvu za vzgojo in izobraževanje (št: 110-14/2025-3350). Delovno razmerje bo sklenjeno za določen čas, za čas trajanja pripravniške dobe (8 mesecev), s polnim delovnim časom.

Poleg splošnih pogojev, ki jih določajo predpisi s področja delovnega prava, morajo kandidati izpolnjevati naslednje pogoje:

* končano najmanj višješolsko izobraževanje (prejšnje)/višješolska izobrazba (prejšnja) ali najmanj visokošolsko strokovno izobraževanje (prejšnje)/visokošolska strokovna izobrazba (prejšnja) ali najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) ali najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja).

Skladno z 2. členom Pravilnika o trajanju pripravništva, načinu, poteku in programu usposabljanja pripravnikov (Uradni list RS, št. 28/09; v nadaljnjem besedilu: Pravilnik) ter prvim odstavkom 106. člena ZJU je pripravnik oseba, ki nima ustreznih delovnih izkušenj v skladu z zakonom in prvič sklene pogodbo o zaposlitvi, ustrezno stopnji njegove strokovne izobrazbe, z namenom, da se usposobi za opravljanje dela. Za pripravnika po tem Pravilniku se šteje tudi oseba, ki sklene delovno razmerje in se usposablja za opravljanje dela, če je bila predhodno že zaposlena in še ni končala pripravniške dobe oziroma si ni pridobila dovolj ustreznih delovnih izkušenj za zasedbo delovnega mesta, ustreznega njeni izobrazbi.

Delovne naloge izbranih kandidatov so vezane na usposabljanje za samostojno opravljanje nalog na delovnem mestu dokumentalist VII/1:

* usposabljanje za izvajanje nalog na področju urejanja dokumentarnega in arhivskega gradiva,
* urejanje dokumentarnega gradiva (pod vodstvom mentorja oz. druge osebe),
* sodelovanje pri postopkih odbiranja in izločanja arhivskega gradiva (pod vodstvom mentorja oz. druge osebe),
* oblikovanje manj zahtevnih gradiv s predlogi ukrepov (pod vodstvom mentorja),
* sodelovanje pri izvajanju strokovnega nadzora nad razvrščanjem, klasifikacijo in odpravo dokumentarnega gradiva (pod vodstvom mentorja oz. druge osebe),
* preučevanje navodil, predpisov in gradiv, ki so osnova za opravljanje nalog,
* opravljanje drugih nalog podobne zahtevnosti (pod vodstvom mentorja oz. druge osebe).

**Prijava na prosto delovno mesto mora biti obvezno pripravljena na obrazcu** **JO-110-14/2025-3350**, **ki je priloga te javne objave za prosto delovno mesto, z natančno izpolnjenimi vsemi rubrikami in izjavami.**

Z izbranim kandidatom bo sklenjeno delovno razmerje za določen čas, s polnim delovnim časom, in sicer za čas trajanja pripravniške dobe 8-ih mesecev.

Izbrani kandidat bo opravljal delo v poslovnih prostorih Ministrstva za vzgojo in izobraževanje, Masarykova 16, Ljubljana oz. v drugih uradnih prostorih, kjer organ opravlja svoje naloge.

Kandidat vloži prijavo v pisni obliki na priloženem obrazcu JO-110-14/2025-3350, ki jo pošlje v zaprti ovojnici z označbo: »Za javno objavo za prosto strokovno-tehnično delovno mesto dokumentalist VII/1 - pripravnik, št. 110-14/2025-3350«, na naslov: Ministrstvo za vzgojo in izobraževanje, Masarykova cesta 16, Ljubljana. Rok za vlaganje prijav je 8 dni po objavi na spletni strani Zavoda RS za zaposlovanje in na osrednjem spletnem mestu državne uprave (http://www.gov.si). Za pisno obliko prijave se šteje tudi elektronska oblika, poslana na elektronski naslov: gp.mvi@gov.si pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni. Obvestilo o končanem postopku bo objavljeno na osrednjem spletnem mestu državne uprave (http://www.gov.si).

Informacije o izvedbi postopka dobite na telefonski številki (01) 400 5406 (Borut Bajželj), informacije o delovnem področju pa na telefonski številki (01) 400 5440 (Kristjan Podjed), in sicer vsak delovni dan od 10.00 do 11.00 ure.

V besedilu javne objave uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.